2020. gada 16. septembrī Rīkojums Nr. 516

Rīgā (prot. Nr. 54 8. §)

**Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu**

1. Izglītības un zinātnes ministrijai nodot Finanšu ministrijas valdījumā šādus valsts nekustamos īpašumus, kas ierakstīti zemesgrāmatā uz valsts vārda Izglītības un zinātnes ministrijas personā:

1.1. nekustamo īpašumu "Leldes" (nekustamā īpašuma kadastra Nr. 4076 008 0394) – zemes vienību 0,0454 ha platībā (zemes vienības kadastra apzīmējums 4076 008 0389) – Saulainē, Rundāles pagastā, Rundāles novadā;

1.2. nekustamo īpašumu "Raudas" (nekustamā īpašuma kadastra Nr. 6448 005 0288) – zemes vienību 2,1 ha platībā (zemes vienības kadastra apzīmējums 6448 005 0263) un trīs būves (būvju kadastra apzīmējumi 6448 005 0090 001, 6448 005 0090 002 un 6448 005 0090 003) – Cīravas pagastā, Aizputes novadā;

1.3. nekustamo īpašumu "Kamenes" (nekustamā īpašuma kadastra Nr. 6448 005 0291) – zemes vienību 0,293 ha platībā (zemes vienības kadastra apzīmējums 6448 005 0270) un būvi (būves kadastra apzīmējums 6448 005 0091 005) – Cīravā, Cīravas pagastā, Aizputes novadā;

1.4. nekustamo īpašumu "Baloži" (nekustamā īpašuma kadastra Nr. 6448 005 0287) – zemes vienību 0,8411 ha platībā (zemes vienības kadastra apzīmējums 6448 005 0261) un būvi (būves kadastra apzīmējums 6448 005 0093 002) – Cīravā, Cīravas pagastā, Aizputes novadā.

2. Finanšu ministrijai sešu mēnešu laikā pēc šā rīkojuma spēkā stāšanās dienas pārņemt valdījumā šā rīkojuma 1. punktā minētos valsts nekustamos īpašumus un normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā.

3. Izglītības un zinātnes ministrijai, nododot šā rīkojuma 1. punktā minētos valsts nekustamos īpašumus, nodrošināt, ka nekustamo īpašumu sastāvā esošās būves ir atbrīvotas no kustamās mantas un nekustamie īpašumi, kā arī to piegulošā teritorija (kuras uzturēšanas pienākums ir nekustamā īpašuma īpašniekam) ir sakārtota atbilstoši pašvaldības saistošo noteikumu prasībām par namu un to teritoriju un būvju uzturēšanu.

4. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šā rīkojuma 1.2., 1.3. un 1.4. apakšpunktā minētos nekustamos īpašumus.

5. Pircēji par nekustamajiem īpašumiem maksā *euro*.

6. Finanšu ministrijai nodot pircējiem nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents A. K. Kariņš

Izglītības un zinātnes ministre I. Šuplinska